НАРОДНО СЪБРАНИЕ
Вх. №: 51-502-02-20
Дата: 25.07.2025 г.     13:39 ч.

МИНИСТЕРСКИ СЪВЕТ

ДО
Г-ЖА НАТАЛИЯ КИСЕЛОВА
ПРЕДСЕДАТЕЛ НА
НАРОДНОТО СЪБРАНИЕ

ОТНОСНО: Решение № 494 на Министерския съвет от 2025 г.

УВАЖАЕМА ГОСПОЖО ПРЕДСЕДАТЕЛ,

На основание чл. 87, ал. 1, т. 7 от Конституцията на Република България изпращам Ви одобрения с Решение  494 на Министерския съвет от 2025 г. проект на Закон за ратифициране на Протокола между правителството на Република България и правителството на Румъния за изменение на Споразумението между правителството на Република България и правителството на Румъния за трансгранично полицейско сътрудничество по наказателноправни въпроси, подписано във Видин на 
19 май 2009 г., подписан на 16 юни 2025 г. в София и на 18 юни 2025 г. в Букурещ.

Приложение: съгласно текста.

МИНИСТЪР-ПРЕДСЕДАТЕЛ:

Р Е П У Б Л И К А   Б Ъ Л Г А Р И Я
М И Н И С Т Е Р С К И   С Ъ В Е Т
Препис

Р Е Ш Е Н И Е    494

от   24 юли   2025 година

ЗА предложение до Народното събрание за ратифициране на Протокола между правителството на Република България и правителството на Румъния за изменение на Споразумението между правителството на Република България и правителството на Румъния за трансгранично полицейско сътрудничество по наказателноправни въпроси, подписано във Видин на 19 май 2009 г., подписан на 16 юни 2025 г. в София и на 18 юни 
2025 г. в Букурещ

На основание чл. 15, ал. 1 и чл. 25, ал. 1 от Закона за международните договори на Република България

М И Н И С Т Е Р С К И Я Т    С Ъ В Е Т
Р Е Ш И:

1. Одобрява Протокола между правителството на Република България и правителството на Румъния за изменение на Споразумението между правителството на Република България и правителството на Румъния за трансгранично полицейско сътрудничество по наказателноправни въпроси, подписано във Видин на 19 май 2009 г., подписан на 16 юни 2025 г. в София и на 18 юни 2025 г. в Букурещ.
2. Предлага на Народното събрание на основание чл. 85, ал. 1, т. 7 от Конституцията на Република България да ратифицира със закон протокола по т. 1.
3. Министърът на вътрешните работи да представи законопроекта по т. 2 в Народното събрание.
4. След влизането в сила на закона по т. 2 министърът на външните работи да уведоми по дипломатически път румънската страна за ратифицирането на протокола по т. 1.
5. Министърът на вътрешните работи да обнародва в „Държавен вестник” протокола по точка 1 в 15-дневен срок от датата на влизането му в сила.

МИНИСТЪР-ПРЕДСЕДАТЕЛ: /п/ Росен Желязков

ГЛАВЕН СЕКРЕТАР НА
МИНИСТЕРСКИЯ СЪВЕТ: /п/ Габриела Козарева

НАЧАЛНИК НА ОТДЕЛ
“ДЕЛОВОДСТВО, АРХИВ И
ТЕХНИЧЕСКО ОСИГУРЯВАНЕ”:
/Жана Кадънкова/

Р Е П У Б Л И К А   Б Ъ Л Г А Р И Я
НАРОДНО СЪБРАНИЕ
Проект

З А К О Н

за ратифициране на Протокола между правителството на Република България и правителството на Румъния за изменение на Споразумението между правителството на Република България и правителството на Румъния за трансгранично полицейско сътрудничество по наказателноправни въпроси, подписано във Видин на 19 май 2009 г., подписан на 16 юни 2025 г. в София и на 
18 юни 2025 г. в Букурещ

Член единствен. Ратифицира Протокола между правителството на Република България и правителството на Румъния за изменение на Споразумението между правителството на Република България и правителството на Румъния за трансгранично полицейско сътрудничество по наказателноправни въпроси, подписано във Видин на 19 май 2009 г., подписан на 16 юни 2025 г. в София и на 18 юни 2025 г. в Букурещ.

Заключителна разпоредба

Параграф единствен. Законът влиза в сила от деня на обнародването му в „Държавен вестник“.

Законът е приет от 51-ото Народно събрание на …………..…... 2025 г. и е подпечатан с официалния печат на Народното събрание.

ПРЕДСЕДАТЕЛ НА
НАРОДНОТО СЪБРАНИЕ:

Наталия Киселова

М  О  Т  И  В  И

към проекта на Закон за ратифициране на Протокола между правителството на Република България и правителството на Румъния за изменение на Споразумението между правителството на Република България и правителството на Румъния за трансгранично полицейско сътрудничество по наказателноправни въпроси, подписано във Видин на 19 май 2009 г., подписан на 
16 юни 2025 г. в София и на 18 юни 2025 г. в Букурещ

През 2009 г. между България и Румъния е сключено международно споразумение за трансгранично полицейско сътрудничество по наказателноправни въпроси (ДВ, бр. 55 от 2010 г.). Това споразумение е съставено въз основа на разпоредбите на Конвенцията за прилагане на Споразумението от Шенген от 14 юни 
1985 г. и урежда прилагането на различни форми на трансгранично полицейско сътрудничество.
Изменението на споразумението от 2009 г., предприето с подписването на настоящия протокол, е в изпълнение на препоръка за усъвършенстване на механизма за наблюдение на изпълнението на споразумението, направена в рамките на доброволната мисия по Шенген от октомври 2022 г., както и Препоръка (ЕС) 2022/915 на Съвета относно оперативното сътрудничество в областта на правоприлагането, с която държавите членки се насърчават да разширят обхвата на двустранното взаимодействие в съответствие с практиките в ЕС през последните години, а не само в съответствие с Конвенцията за прилагане на Споразумението от Шенген.
По-конкретно с протокола се правят следните изменения в споразумението от 2009 година:
•	Актуализират се компетентните органи за прилагане на споразумението както от българска, така и от румънска страна. Тази актуализация е необходима предвид обстоятелството, че вече са изминали 16 години от сключването на споразумението и е необходимо да бъдат съобразени извършените в този период промени в наименованията на някои от органите, както и настъпилите структурни промени.
•	Разширяват се основанията за извършване на трансгранично преследване по горещи следи, което представлява една от основните форми на шенгенско сътрудничество. По-конкретно, измененията предвиждат, че трансграничното преследване по горещи следи ще е допустимо и в хипотезата, когато преследваното лице е избегнало проверка на правоприлагащите органи и има основателни подозрения и причини да се смята, че лицето е извършило престъпление. Предвидено е също така, че преследването може да се извършва както по сухопътните, така и по въздушните граници, а не както е понастоящем – единствено по сухопътните граници.
•	Оптимизира се дейността на съвместната работна група за наблюдение на изпълнението на споразумението. Измененията, въвеждани с Протокола, предвиждат съвместната работна група да провежда срещи последователно в България и Румъния поне веднъж годишно. В рамките на тези срещи двете страни ще споделят своите анализи и ще се информират взаимно за евентуална необходимост за преглед на осъществяваните оперативни дейности в зависимост от развитието на оперативната обстановка и тенденциите в трансграничната престъпност.
•	Останалите промени имат правно-технически характер или са свързани с влизането в сила, изменението и денонсирането на споразумението от 2009 г.
В съответствие с чл. 85, ал. 1, т. 7 от Конституцията на Република България споразумението от 2009 г. е ратифицирано от Народното събрание със закон (ДВ, бр. 22 от 2010 г.).
Във връзка с това протоколът, изменящ споразумението, е подписан от министъра на вътрешните работи от името на правителството на Република България при условие за последваща ратификация.

МИНИСТЪР-ПРЕДСЕДАТЕЛ: